Proizvodi i usluge u 2012. godini

EACI je odgovorna za upravljanje aktivnostima Unije na području energetike, poduzetništva i inovacija (uključujući eko-inovacije) te održivog prijevoza roba kroz sljedeće programe Unije: — sljedeći dijelovi Okvirnog programa konkurentnosti i inovacija: II. program Intelligent Energy Europe (2007. – 2013.), upravljanje projektom i animacija aktivnosti Europske poduzetničke mreže, IPR projekti te prve aplikacije i tržišne replikacije projekata eko-inovacija, — programi Marco Polo I. (2003. – 2006.) i II. (2007. – 2013.), — I. program Intelligent Energy Europe (2003. – 2006.). Intelligent Energy Europe (IEE) Ključne aktivnosti — Za program Intelligent Energy Europe (IEE) zaprimljene su 433 prijave kao odgovor na poziv za podnošenje prijedloga u 2012., što je uključilo gotovo 4 000 organizacija iz 32 zemlje te je za financiranje odabrano sveukupno 67 prijedloga; — u vezi s pozivom iz 2011. godine, nakon evaluacije 280 prijedloga, uspješno su zaključeni pregovori za 48 projekata; — u siječnju je Agencija održala dosad najuspješniji otvoreni dan IEE-a, sa 780 sudionika iz 31 zemlje. Uz to je Agencija sudjelovala na drugim otvorenim danima, njih 21, u državama članicama. Također je odgovorila na više od 1 300 upita koje je zaprimio IEE, a 80 % njih u roku kraćem od pet dana. Eko-inovacije Eko-inovacije podupiru se kroz nekoliko vrsta CIP-ovih mjera (financijski instrumenti, mreže nacionalnih i regionalnih aktera, prve prijave i projekti tržišne replikacije). Agenciji je povjereno upravljanje prvim prijavama eko-inovacija, kao i projektima tržišnih replikacija s proračunom od oko 200 milijuna eura za razdoblje od 2008. do 2013. godine. U 2012. godini nastojanja su usredotočena na: — dovršavanje provedbe poziva za podnošenje prijedloga iz 2011. godine: pregovori su dovršeni do kraja studenog 2012. g.; potpisano je 47 ugovora; — novi pozivi za podnošenje prijedloga: poziv odaslan u travnju 2012. g. te zaključen u rujnu privukao je 284 prijedloga. Središnja evaluacija održana je od 19. studenog do 7. prosinca 2012. godine; — prvi je put u programu organiziran dan eko-inovatora u studenom u Bruxellesu, s više od 200 sudionika. Uz pomoć alata kojim se koristi Mreža europskih poduzetnika organiziran je susret poslovnog posredovanja, koji je rezultirao sa 120 sastanaka između sudionika, tj. proizvođača, marketinških stručnjaka, prodavača, inovatora, diseminatora mišljenja itd. iz cijele Europe. Program Marco Polo Ključne aktivnosti — U vezi s programom Marco Polo, europski otvoreni dan u lipnju privukao je 172 sudionika (i dodatnih 115 gledatelja live web-streama). Tom je prigodom organizirano gotovo 36 bilateralnih sastanaka s potencijalnim korisnicima programa Marco Polo; — poziv za 2012. g. objavljen je 20. lipnja i zaključen 19. listopada. Zaprimljena su 54 prijedloga. Postupak predevaluacije proveden je od 19. do 27. studenog; — u vezi s pozivom iz 2011. godine, od 50 zaprimljenih prijedloga, pregovori su uspješno zaključeni za 18 projekata. Odluka o dodijeli usvojena je 20. srpnja (nakon potvrde GU MOVE); — upravljanje tekućim projektima: 35 posjeta za provjeru na licu mjesta u vezi s 32 projekta. Program EIP – Europska poduzetnička mreža Program čini više od 600 partnerskih organizacija u više od 50 zemalja, uključujući 27 država članica EU-a. Uz zadatke upravljanja projektima za 92 ugovora (posebni sporazumi o subvencijama) te za projekt IPeuropAware, EACI je također odgovorna za „animiranje” Europske poduzetničke mreže te za upravljanje IT alatima i bazama podataka za interaktivnu komunikaciju između mrežnih partnera. Tijekom 2012. g. postupno je uveden novi IT sustav za mrežu („Merlin”) kao priprema za šire uvođenje u 2013. godini.